પ્રણવ મુખરજીના વકતવ્યને ભાજપ દ્વારા પણ આવકાર મળ્યો છે અને આરએસએસના સરસંઘચાલક મોહન ભાગવતજીએ પણ તેને આવકાર્યા છે તો પછી આપણે એવી કલ્પના કરી શકીએ કે 2019ની આવી રહેલી લોકસભાની ચૂંટણી પહેલાં કદાચ મુખ્ય રાષ્ટ્રીય હરિફો પોતપોતાની જૂની આઈડિયોલોજીમાં આમૂલ પરિવર્તન કરી શકે છે. દા.ત. કાેંગ્રેસે સોફટ હિન્દુત્વ અપનાવ્યો અને રાહુલ ગાંધીએ મંદિરો અને મઠોમાં જઈને પ્રાર્થના કરવાની શરૂઆત કરી તો તેનાથી તેમની પાર્ટીને ફાયદો થયો છે અને ગુજરાતમાં કાેંગ્રેસનો જનાધાર વધી ગયો છે. બીજી બાજુ વડાપ્રધાન નરેન્દ્ર મોદી પણ હિન્દુ સમાજના હૃદયસમ્રાટની ભૂમિકા કરતાં વિકાસ પુરુષ તરીકેની ભૂમિકાને વધુ મહત્વ આપી રહ્યા છે તે પણ સૂચક છે. હવે કદાચ એવું બની શકે કે કાેંગ્રેસના સોફટ હિન્દુત્વના અખતરા સામે આરએસએસ પણ કદાચ સોફટ બિનસાંપ્રદાયિકતા અપનાવીને નરેન્દ્ર મોદીને ફરીવાર ગાદી પર બેસાડવાનો પ્રયોગ કરી શકે છે. આ માત્ર એક કલ્પના છે અને એક અંદાજ છે જો તે સાચો પડે તો તેમાં કશું ખોટું પણ નથી. પ્રણવદાએ કહ્યું તેમ નફરતની નીતિ માત્ર દેશ બરબાદ કરે છે અને સંઘ તેમજ ભાજપ કદાચ પોતાની નીતિમાં આમૂલ પરિવર્તન કરે તો દેશમાં આખો એક અલગ જ પ્રકારનો રાજકીય માહોલ બંધાઈ શકે એમ છે પરંતુ સૌથી મોટો પ્રñ એ છે કે, પ્રણવદાએ આપેલા આ લેશનને અમલમાં લેવાની આજના રાજકારણીઆેની કોઈ તૈયારી કે ત્રેવડ છે કે કેમ ં